PMIndiaData/PMIndiaSum huggingface dataset:
బోడో ప్ర‌జ‌ల‌ కు ఒక నూత‌న ఆరంభాన్ని ప్రకటించిన బోడో ఒప్పందం; ఇది అస‌మ్ యొక్క ఏక‌త ను మరియు అఖండ‌త ను బ‌లోపేతం చేస్తుంది:  ప‌రక ధాన మంత్రి

అస‌మ్ లో శాంతి మ‌రియు అభివృద్ధి లలో బోడో ఒప్పందం ఒక చ‌రిత్రాత్మ‌క‌మైన అధ్యాయం అని ప్ర‌ధాన మంత్రి శ్రీ న‌రేంద్ర మోదీ అభివ‌ర్ణించారు. బోడో ఒప్పందాన్ని ఆయ‌న కొనియాడుతూ, ఈ ఒప్పందం ‘స‌బ్‌కా సాథ్ స‌బ్‌కా వికాస్ మ‌రియు స‌బ్‌కా విశ్వాస్’ మంత్రం నుండి, అలాగే ‘ఏక్ భార‌త్ – శ్రేష్ఠ్ భార‌త్’ స్ఫూర్తి నుండి ప్రేర‌ణ ను పొందింద‌న్నారు. ట్విట‌ర్ లో ఆయ‌న త‌న అభిప్రాయాల ను వెల్ల‌డిస్తూ, ‘‘పూజ్య బాపు ను ఆయ‌న వర్ధంతి నాడు భాత‌ర‌దేశం స్మ‌రించుకొంటూ ఉన్న త‌రుణం లో, శాంతి మరియు అభివృద్ధి తాలూకు ఒక చ‌రిత్రాత్మ‌క‌మైన‌టువంటి అధ్యాయానికి సాక్షి గా అస‌మ్ నిల‌చింది. 50 సంవ‌త్స‌రాల నిరీక్ష‌ణ అనంత‌రం, మ‌న బోడో మిత్రుల తో ఒప్పందం ఒక నూత‌న ఆరంభాన్ని ప్రకటిస్తోంది. ఇది అస‌మ్ యొక్క ఏక‌త ను బ‌ల‌ప‌ర‌చి, అభివృద్ధి ని, ఒక ఉజ్వ‌ల భ‌విత‌ ను ప్ర‌సాదిస్తుంది. బోడో సంస్థ‌ల తో ఈ చ‌రిత్రాత్మ‌క ఒప్పందం పై సంత‌కాలు చేశాక, మా ప్ర‌భుత్వం యొక్క తొలి ప్రాథ‌మ్యం బోడో ప్రాంతాల అభివృద్ధే. 1500 కోట్ల రూపాయ‌ల విలువైన ఒక స‌మ‌గ్ర ప్యాకేజీ తాలూకు పని మొద‌లైంది. జీవ‌నాన్ని సుల‌భ‌త‌రం గా మార్చ‌డంపైన, ఇంకా బోడో లు ప్ర‌భుత్వ ప‌థ‌కాల నుండి పూర్తి ప్ర‌యోజ‌నాన్ని పొందే విధం గా చూడ‌టంపైన మేము ప్ర‌త్యేకం గా శ్రద్ధ వహిస్తాము. శాంతి బాట లో మన‌తో బోడో మిత్రులు కలసి నడవడం హింస పథాన్ని వీడి, ప్రజాస్వామ్యాన్ని మరియు రాజ్యాంగాన్ని మనం నమ్మితే స‌మ‌స్య‌ల కు ప‌రిష్కారం సాధ్యమే అనేటటువంటి స్పష్టమైన సందేశాన్ని ఇస్తున్నది. ప్ర‌ధాన స్ర‌వంతి లోకి నేను నా యొక్క బోడో స్నేహితుల ను ఆహ్వానిస్తున్నాను. బోడో ప్రాంతాల వికాసానికి మేము కట్టుబడి ఉన్నాము. అయిదు ద‌శాబ్దుల కింద‌టి బోడో స‌మ‌స్య కు పూజ్య బాపు వ‌ర్ధంతి అయిన ఈ రోజు న పరిష్కారం కనుగొనబడింది. ప్ర‌భుత్వాని కి, బోడో బృందాల కు మ‌ధ్య కుదిరిన సంధి అస‌మ్ యొక్క ఏక‌త ను, అఖండ‌త ను ప‌టిష్ట ప‌రుస్తుంది. హింస ను త్య‌జించి, ప్ర‌జాస్వామ్యాన్ని మరియు రాజ్యాంగాన్ని నమ్మి అధీనం లో ఉంచాలనే నా యొక్క బోడో మిత్రుల నిర్ణ‌యాన్ని నేను స్వాగ‌తిస్తున్నాను. మ‌న బోడో మిత్రుల‌ తో ఒడంబ‌డిక అనేది దేశం లో హింస బారిన బ‌డిన ప్రాంతాల కు మ‌రియు అస‌మ్ కు ఒక సందేశం గా ఉన్నది. హింస కు మ‌రియు భీతి కి తావు లేన‌టువంటి వాతావ‌ర‌ణం లో మాత్ర‌మే దేశాభివృద్ధి కి వేగాన్ని సంత‌రించ‌వ‌చ్చును. మ‌న బోడో మిత్రుల యావ‌త్తు శ‌క్తి అస‌మ్ అభివృద్ధి ని మ‌రింత గా బ‌ల‌ప‌రుస్తుంద‌నే విష‌యం సంతోషదాయకం. అస‌మ్ లో ఇత‌ర స‌ముదాయాల హితాన్ని ప‌రిర‌క్షిస్తూ మ‌న బోడో స్నేహితుల తో ఒప్పందం కుదిరింది. ఇది అంద‌రి జ‌యం, ఇది మాన‌వాళి కోసం సాధించిన‌ అటువంటి విజ‌యం. ఇది ‘స‌బ్‌కా సాథ్‌, స‌బ్‌కా వికాస్ మ‌రియు స‌బ్‌కా విశ్వాస్’ మంత్రం తో, అలాగే ‘ఏక్ భార‌త్‌, శ్రేష్ఠ్ భార‌త్’ తాలూకు స్ఫూర్తి తో ప్రేరేపిత‌మ‌యింది’’ అని వివ‌రించారు.
శ్రీ కుందన్ శాహ్ కన్నుమూత పట్ల సంతాపం తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ శ్రీ కుందన్ శాహ్ కన్నుమూత పట్ల సంతాపం వ్యక్తం చేశారు. ‘‘శ్రీ కుందన్ శాహ్ మరణం వ్యథను కలిగించింది. సామాన్య పౌరుల జీవనం, వారి సంఘర్షణల చిత్రణలో హాస్యాన్ని, వ్యంగ్యాన్ని మేళవించిన తీరుకుగాను ఆయన చిరస్మరణీయులవుతారు. ఆయన కుటుంబ సభ్యుల, ఆయన ప్రశంసకుల శోకంలో నేనూ పాలు పంచుకొంటున్నాను. ఆయన ఆత్మకు శాంతి లభించు గాక’’ అని ప్రధాన మంత్రి తన సందేశంలో పేర్కొన్నారు.
దృష్టి జ్ఞానం లోపించిన వారి కోసం నిర్వ‌హిస్తున్న టి20 ప్ర‌పంచ క‌ప్- 2017లో పాలుపంచుకోనున్న అంద‌రికీ శుభాభినంద‌న‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ టి20 వ‌ర‌ల్డ్ క‌ప్‌ ప‌ర్ ది బ్లైన్డ్-2017లో పాలుపంచుకోనున్న వారంద‌రికీ త‌న శుభాభినంద‌న‌లు తెలియ‌జేశారు. “దృష్టి జ్ఞానం లోపించిన వారి కోసం నిర్వ‌హిస్తున్న టి 20 ప్ర‌పంచ క‌ప్ -2017లో పాల్గొన‌డానికి విచ్చేసిన అన్ని జ‌ట్లు మ‌రియు స‌హాయ సిబ్బందికి ఇదే ఆత్మీయ స్వాగ‌తం. అంద‌రికీ శుభాభినంద‌న‌లు. ఈ టి 20 ప్ర‌పంచ క‌ప్ క్రీడాకారులంద‌రిలో ఉత్త‌మ క్రీడా ప్ర‌తిభ‌కు అద్దం ప‌డుతుంది. అంతేకాకుండా దృష్టి జ్ఞానం లోపించిన‌వారిలో క్రికెట్ ప‌ట్ల ఆద‌ర‌ణ‌ను పెంచ‌గ‌లుతుంది. టి 20 వ‌ర‌ల్డ్ క‌ప్ ఫ‌ర్ ది బ్లైన్డ్ యొక్క గీతం https://www.youtube.com/watch?v=Z0EN-zqS530 లో ల‌భ్యం అవుతోంది” అని ప్ర‌ధాన మంత్రి త‌న సందేశంలో పేర్కొన్నారు.
వేడి గాలుల నిర్వహణ కు మరియు వర్షకాల సన్నద్ధత కు సంబంధించిన స్థితి నిసమీక్షించడాని కి ఏర్పాటైన ఒక ఉన్నత స్థాయి సమావేశాని కి అధ్యక్షత వహించిన ప్రధానమంత్రి

వేడిగాలు ల నిర్వహణ మరియు వర్షకాలం లో తీసుకోవలసినటువంటి చర్యల కు సంబంధించి ప్రధాన మంత్రి శ్రీ నరేంద్ర మోదీ ఈ రోజు న ఒక సమీక్ష ను నిర్వహించారు. దేశవ్యాప్తం గా ఈ సంవత్సరం మార్చి -మే మధ్య కాలం లో అధిక ఉష్ణోగ్రత లు నమోదు అవుతున్న సంగతి ని గురించిన వివరాల ను భారత వాతారణ అధ్యయన విభాగం (ఐఎమ్ డి) మరియు నేశనల్ డిజాస్టర్ మేనేజ్ మెంట్ ఆథారిటి (ఎన్ డిఎమ్ఎ) ఈ సమావేశం లో తెలియజేశాయి. రాష్ట్రాల స్థాయి లో, జిల్లాల స్థాయి లో మరియు నగరాల స్థాయి లో ఒక ప్రమాణీకృత ప్రతిస్పందన కోసం హీట్ యాక్శన్ ప్లాన్స్ ను రూపొందించవలసింది గా రాష్ట్రాల కు మరియు కేంద్ర పాలిత ప్రాంతాల కు సలహా ను ఇవ్వడం జరిగింది. నైరుతి రుతుపవనాల తాలూకు సన్నాహక చర్యల కు సంబంధించినంత వరకు వరదల కాలం లో తగిన సన్నద్ధత ప్రణాళికల ను సిద్ధం చేయడం తో పాటుగా తత్సంబంధి చర్యల ను చేపట్టాలని అన్ని రాష్ట్రాల కు సూచన చేయడమైంది. వరదల బారిన పడగల రాష్ట్రాల లో బలగాల మోహరింపు విషయం లో ప్రణాళిక ను రూపొందించాలని నేశనల్ డిజాస్టర్ రిస్పాన్స్ ఫోర్స్ (ఎన్ డిఆర్ఎఫ్) కు సలహా ఇవ్వడం జరిగింది. ప్రజల ను చైతన్యవంతం చేసేందుకు గాను సామాజిక మాధ్యమాల ను చురుకు గా ఉపయోగించుకోవాలి అని సమావేశం లో పేర్కొనడమైంది. వడగాడ్పులు లేదా అగ్ని ప్రమాదాల వల్ల సంభవించగల మరణాల ను నివారించడం కోసం అన్ని చర్యల ను మనం తీసుకోవలసిన అవసరం ఉంది అని ప్రధాన మంత్రి అన్నారు. ఆ తరహా సంఘటనలు ఏవైనా తలెత్తినప్పుడు మన ప్రతిస్పందన కాలం అనేది కనీస స్థాయి లో ఉండాలి అని కూడా ఆయన చెప్పారు. వాతావరణం లో వేడిమి అంతకంతకు పెరుగుతూ ఉన్నందువల్ల ఆసుపత్రుల లో మంటల సంబంధి భద్రతపరమైన ఆడిట్ లను క్రమం తప్పక నిర్వహిస్తుండాలి అని ప్రధాన మంత్రి స్పష్టం చేశారు. దేశం లో వేరు వేరు ప్రాంతాల లో గల వనాల లో మంటలు చెలరేగే ప్రమాదాల ను గణనీయం గా తగ్గించే దిశ లో కృషి చేయవలసిన అవసరం ఉంది అని ప్రధాన మంత్రి అన్నారు. ఒక వేళ మంటలు గనుక చెలరేగితే అటువంటి ప్రమాదాల ను సకాలం లో గుర్తించడం, మరి అలాగే మంటల ను ఆర్పడం కోసం మరియు మంటలు రేగిన తరువాత తీసుకోవలసిన జాగ్రత్తల ను వేగవంతం గా అమలు చేయడం కోసం అటవీ సిబ్బంది కి, సంబంధిత సంస్థల కు ఉన్న సామర్ధ్యాల ను వృద్ధి చేయాలని ఆయన చెప్పారు. రాబోయే వర్ష రుతువు ను దృష్టి లో పెట్టుకొని తాగునీటి నాణ్యత ను పర్యవేక్షించే ఏర్పాటు లు చేయవలసిన అవసరం ఉందని ప్రధాన మంత్రి ఆదేశించారు. ఆ ఏర్పాటులను చేయడం ద్వారా జలం కలుషితం కాకుండా చూడవచ్చు, అలాగే నీటి వల్ల జనించే వ్యాధులు వ్యాప్తి చెందకుండా ప్రజల ను కాపాడవచ్చు అని ఆయన అన్నారు. వడగాడ్పుల ను మరియు రాబోయే వర్ష కాలాన్ని దృష్టి లో పెట్టుకొని ఎటువంటి సంఘటన తలెత్తినా ఎదుర్కోవడాని కి అన్ని వ్యవస్థలు తయారు గా ఉండేటట్లు చూడడం కోసం కేంద్రీయ సంస్థ లు మరియు రాష్ట్ర వారీ సంస్థ లు చక్కటి సమన్వయం తో పని చేయవలసిన అవసరం గురించి సమావేశం లో చర్చించడం జరిగింది. ఈ సమావేశం లో ప్రధాన మంత్రి కి ప్రిన్సిపల్ సెక్రట్రి, ప్రధాన మంత్రి కి సలహాదారులు, కేబినెట్ సెక్రట్రి, హోం శాఖ, ఆరోగ్య మంత్రిత్వ శాఖ, జల శక్తి శాఖ ల కార్యదర్శులు, ఎన్ డిఎమ్ఎ సభ్యులు, ఎన్ డిఎమ్ఎ మరియు ఐఎమ్ డి డిజి లతో పాటు ఎన్ డిఆర్ఎఫ్ డిజి కూడా పాలుపంచుకొన్నారు.
భార‌త‌దేశానికి, నైజీరియాకు మ‌ధ్య స‌వ‌రించిన వైమానిక సేవల ఒప్పందానికి ఆమోదం తెలిపిన మంత్రిమండలి

భార‌త‌దేశం, నైజీరియా ల మ‌ధ్య సవరించిన వైమానిక సేవల ఒప్పంద పత్రం (ఎఎస్ఎ) పై సంతకాలకు కేంద్ర మంత్రిమండ‌లి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. పూర్వపు ఒప్పంద పత్రంపై సంతకాలు 1978 జ‌న‌వ‌రి 31వ తేదీన జరిగాయి. అంతర్జాతీయ పౌర విమాన‌యాన సంస్థ (ఐసిఎఒ) రంగంలో చోటు చేసుకొన్న తాజా ప‌రిణామాలు, ఉభ‌య దేశాల మ‌ధ్య విమానాల రాకపోకలను దృష్టిలో ఉంచుకొని ఈ ఒప్పంద పత్రాన్ని స‌వ‌రించాల్సి వ‌చ్చింది. భార‌త‌దేశానికి, నైజీరియాకు మ‌ధ్య నెలకొన్న పౌర విమానయాన సంబంధాలలో ఇది ఒక ముఖ్యమైన మైలురాయిగా నిలుస్తుంది. ఇరు దేశాల మ‌ధ్య వాణిజ్యం, పెట్టుబ‌డులు, సాంస్కృతిక బంధాన్ని మ‌రింత‌ పటిష్టపరచేందుకు ఇది దోహ‌ద‌కారిగా ఉంటుంది. వైమానిక సేవల ఒప్పందం ముఖ్యాంశాలు ఈ కింది విధంగా ఉన్నాయి : i) ఉభ‌య దేశాలు ఒక‌టి లేదా అంత‌కు మించిన విమాన‌యాన సంస్థ‌ల‌ను స‌ర్వీసుల నిర్వ‌హ‌ణ‌కు అనుమ‌తించ‌వ‌చ్చు. ii) అనుమ‌తి పొందిన విమాన‌యాన సంస్థ‌లు ఒక‌రి భూభాగంలో మ‌రొక‌రు కార్యాల‌యాల ఏర్పాటుకు, గగనతల సేవల ప్రోత్సాహం, విక్ర‌య సేవ‌ల‌కు అర్హ‌త క‌లిగివుంటాయి. iii) ఉభ‌య దేశాల భూభాగాలలోకి 3వ,4వ,5వ ఫ్రీడ‌మ్ ట్రాఫిక్ హ‌క్కుల‌తో కార్గో స‌ర్వీసులను నిర్వ‌హించుకొనేందుకు ఇరు పక్షాలు అంగీకారానికి వ‌చ్చాయి. iv) అనుమ‌తి పొందిన విమాన‌ యాన సంస్థ‌లు వాణిజ్య ప్ర‌యోజ‌నాల‌ను దృష్టిలో ఉంచుకొని హేతుబ‌ద్ధ‌మైన రీతిలో టారిఫ్ ల‌ను నిర్ణ‌యించుకునే స్వేచ్ఛ క‌లిగివుంటాయి. v) అనుమ‌తి పొందిన విమాన‌ యాన సంస్థ‌లు ప‌ర‌స్ప‌రం స‌హ‌కార మార్కెటింగ్ ఏర్పాట్లను కూడా కుదుర్చుకోవ‌చ్చు. vi) కొత్త నిబంధ‌న ప్ర‌కారం, ఆయా విమాన‌యాన సంస్థ‌లు నిర్దేశిత రూట్ షెడ్యూల్ కు లోబ‌డి రెండు వైపుల నుండి వారానికి 7 స‌ర్వీసులు గ‌రిష్ఠంగా న‌డిపేందుకు అర్హ‌తను క‌లిగివుంటాయి. vii) పైన ప్రస్తావించినవి కాకుండా, ఆప‌రేటింగ్ అనుమ‌తుల ర‌ద్దుకు లేదా ర‌ద్దును ఎత్తి వేయ‌డానికి, అనుమ‌తించిన స‌ర్వీసుల నిర్వ‌హ‌ణ‌కు స‌బంధించిన‌ నియ‌మావ‌ళిని మార్చేందుకు, రూట్ల‌లో స్వేచ్ఛ‌కు, వాణిజ్య అవ‌కాశాలు అన్వేషించుకోవ‌డానికి, వైమానిక భ‌ద్ర‌త‌కు, వైమానిక భ‌ద్ర‌త‌కు సంబంధించిన క్లాజ్ ల స‌వ‌ర‌ణ‌కు కూడా భార‌తీయ న‌మూనా ఎఎస్ ఎ కు లోబ‌డి కొత్త ఎఎస్ ఎ లో అవ‌కాశాలను పొందుప‌రచారు.
యుఎస్ అధ్యక్షులు శ్రీ బరాక్ ఒబామా తో ప్ర‌ధాన మంత్రి శ్రీ న‌రేంద్ర మోదీ టెలిఫోన్ ద్వారా సంభాషించారు

ప్ర‌ధాన మంత్రి శ్రీ న‌రేంద్ర మోదీ నిన్న సాయంత్రం యుఎస్ అధ్యక్షులు శ్రీ బరాక్ ఒబామా వద్ద నుండి ఒక టెలిఫోన్ కాల్ ను అందుకొన్నారు. ఈ సందర్భంగా గత రెండు సంవత్సరాలలోను భారతదేశానికి, యుఎస్ కు మధ్య ఉన్న సంబంధాలలో సర్వతోముఖ ప్రగతి మరియు సహకారం చెప్పుకోదగిన రీతిలో నమోదు కావడాన్ని ఇరువురు నేతలూ సమీక్షించి తృప్తిని వ్యక్తం చేశారు. భారతదేశం మరియు యుఎస్ ల మధ్య వ్యూహాత్మక సహకారం బలోపేతం కావడానికి యుఎస్ అధ్యక్షులు శ్రీ బరాక్ ఒబామా గట్టి మద్దతును, తోడ్పాటును అందజేసినందుకుగాను ప్రధాన మంత్రి శ్రీ ఒబామాకు ధన్యవాదాలు తెలిపారు. అధ్యక్షులు శ్రీ ఒబామా భావి ప్రయత్నాలను దృష్టిలో ఉంచుకొని శ్రీ మోదీ తన శుభాభినందనలను అందజేశారు.
అదనపు కార్యదర్శులు, సంయుక్త కార్యదర్శులతో ప్రధాన మంత్రి అయిదో విడత సమావేశం

ప్రధాన మంత్రి శ్రీ నరేంద్ర మోదీ శుక్రవారం నాడు మొత్తం 90 మందికి పైగా అదనపు కార్యదర్శులు, సంయుక్త కార్యదర్శులతో కూడిన బృందంతో భేటీ అయ్యి, వారితో సంభాషించారు. ఈ తరహా ముఖాముఖి సమావేశాలు అయిదింటిలో ఇది చివరి సమావేశం. ఈ సందర్భంగా అధికారులు పరిపాలన, సామాజిక సంక్షేమం, ఆదివాసీల అభివృద్ధి, వ్యవసాయం, తోటల పెంపకం, పర్యావరణం మరియు అడవులు, విద్య, పథకాల అమలు, పట్టణ ప్రాంతాల అభివృద్ధి మరియు రవాణా ల వంటి అంశాలలో తమ అనుభవాన్ని గురించి వెల్లడి చేశారు. పరిపాలన ప్రక్రియలను సులభతరంగా మార్చే దిశగా పనిచేయవలసిందంటూ అధికారులకు ప్రధాన మంత్రి విజ్ఞప్తి చేశారు. చక్కగా అమలుపరచిన పథకాలు మరియు ప్రాజెక్టులు అధ్యయన అంశాలుగా ఉపయోగపడాలని, తద్వారా వాటి విజయాన్ని అనుకరించడం సాధ్యపడుతుందని ఆయన వివరించారు. ప్రపంచంలోని ప్రస్తుత సకారాత్మక వాతావరణం భారతదేశానికి సానుకూలంగా ఉందని ప్రధాన మంత్రి స్పష్టంచేస్తూ, 2022కల్లా ఒక న్యూ ఇండియా నిర్మాణానికి అధికారులు కృషి చేయాలని ప్రధాన మంత్రి సూచించారు.
2015 దళానికి చెందిన ఐఎఎస్ అధికారులు, స‌హాయ కార్య‌ద‌ర్శుల ముగింపు స‌మావేశం: ప‌్ర‌ధాన మంత్రి సమక్షంలో ప్రతిపాదనల సమర్పణ

స‌హాయ కార్య‌ద‌ర్శులుగా తాము పొందిన శిక్ష‌ణ యొక్క ముగింపు స‌మావేశంలో భాగంగా 2015 బ్యాచ్ కు చెందిన ఐఎఎస్ అధికారులు ఈ రోజు వారి వారి ప్రతిపాదనలను ప్ర‌ధాన మంత్రి శ్రీ న‌రేంద్ర మోదీ స‌మ‌క్షంలో నివేదించారు. పాల‌న‌కు సంబంధించిన వేరు వేరు ఇతివృత్తాలపై 8 ఎంపిక చేసిన ప్ర‌తిపాద‌న‌ల‌ను గురించి అధికారులు ఈ సందర్భంగా వివ‌రించారు. ఈ ఇతివృత్తాల‌లో.. ప్ర‌మాదం బారిన పడ్డ బాధితుల పట్ల శీఘ్ర ప్రతిస్పందన, క‌ర్బ‌న పాద ముద్ర‌లను గుర్తించడం, అందరి అందుబాటులోకీ ఆర్థిక సేవ‌లు, గ్రామీణ ఆదాయ‌ల‌ను పెంపొందించ‌డం, స‌మాచార రాశి ఆధారితంగా గ్రామీణ ప్రాంతాల సమృద్ధికి పాటుపడడం, వార‌స‌త్వ కట్టడాలు ఊతంగా ప‌ర్యాట‌క అభివృద్ధి, రైల్వేల రంగ సంబంధిత భ‌ద్ర‌త మరియు కేంద్ర సాయుధ పోలీసు ద‌ళాల పాత్ర.. ల వంటివి ఉన్నాయి. ఈ సంద‌ర్భంగా ప్ర‌ధాన మంత్రి మాట్లాడుతూ, అత్యంత త‌క్కువ స్థాయి అనుభ‌వం క‌లిగిన అధికారులు మ‌రియు అత్యంత సీనియ‌ర్ అధికారులు ఒక‌రితో మ‌రొక‌రు వారి వారి ఆలోచ‌న‌ల‌ను పంచుకోవ‌డం కోసం ఇంతటి సుదీర్ఘమైన స‌మ‌యాన్ని వెచ్చించ‌డం నిజంగా ఎంతో ప్రాముఖ్య‌ం కలిగినటువంటి అంశమన్నారు. ఈ త‌ర‌హా స‌మావేశాల నుండి స‌కారాత్మ‌క‌మైన అన్ని అంశాల‌ను యువ అధికారులు ఆకళింపు చేసుకోవాల‌ని ప్ర‌ధాన మంత్రి సూచించారు. జిఎస్‌టి అమ‌లు మ‌రియు డిజిట‌ల్ లావాదేవీల జోరును పెంచ‌డం, ప్ర‌త్యేకించి భీమ్ యాప్ (BHIM App) ద్వారా ఈ తరహా లావాదేవీలు అధికంగా జ‌రిగేలా చూడ‌డం వంటి విష‌యాల పై శ్ర‌ద్ధ వ‌హించ‌వ‌ల‌సిందిగా యువ అధికారుల‌కు ప్ర‌ధాన మంత్రి సూచ‌న‌లు చేశారు. గ‌వ‌ర్న‌మెంట్ ఇ- మార్కెట్ ప్లేస్ (GeM)ను త‌మ త‌మ విభాగాల‌లో ఆచ‌ర‌ణ‌లోకి తీసుకు రావ‌డం కోసం మ‌రింత‌గా దృష్టి సారించండంటూ అధికారుల‌ను ప్ర‌ధాన మంత్రి కోరారు. ఇది మ‌ధ్య‌వ‌ర్తుల ప్ర‌మేయాన్ని నివారించి, ప్ర‌భుత్వ వ్యయాన్ని తగ్గించగ‌లుగుతుంద‌ని ఆయ‌న చెప్పారు. గ్రామీణ ప్రాంతాల‌లో విద్యుత్తు స‌దుపాయం క‌ల్ప‌న మ‌రియు ఒడిఎఫ్ ల‌క్ష్యాల‌ను ప్ర‌ధాన మంత్రి ఉదాహ‌ర‌ణ‌లుగా పేర్కొంటూ, 100 శాతం ల‌క్ష్య సాధ‌న దిశ‌గా కృషి చేయాల‌ని అధికారుల‌కు విజ్ఞ‌ప్తి చేశారు. స్వ‌ాతంత్య్ర యోధులు క‌ల‌లు గ‌న్న భార‌తదేశాన్ని 2022 క‌ల్లా ఆవిష్క‌రించే దిశ‌గా ప‌ని చేయాలని అధికారుల‌కు ఆయ‌న మ‌న‌వి చేశారు. అణ‌కువ క‌లిగిన నేప‌థ్యాల నుండి ఎదిగిన అధికారులు, యువ విద్యార్థుల‌ను క‌లుసుకొని వారిలో ఉత్తేజాన్ని నింపాల‌ని ఆయ‌న చెప్పారు. భావ ప్ర‌స‌ర‌ణ ద‌యాళుత్వానికి బాట వేస్తుందని ప్ర‌ధాన మంత్రి ఉద్ఘాటించారు. దేశ ప్ర‌జ‌ల మ‌రియు పౌరుల సంక్షేమ‌మే ప్ర‌స్తుతం అధికారుల ప‌ర‌మావ‌ధి అని ఆయ‌న స్ప‌ష్టం చేశారు. అధికారులు జ‌ట్టు స్ఫూర్తితో ప‌ని చేయాల‌ని, ఎక్క‌డికి వెళ్ళినా వారు ద‌ళాలుగా ఏర్ప‌డి ముందుకు సాగాల‌ని ఆయ‌న కోరారు.
సిఆర్ పిఎఫ్ 82వ స్థాపన దినం నాడు సిఆర్ పిఎఫ్ సిబ్బంది కి అభినందనలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ సిఆర్ పిఎఫ్ సిబ్బంది కి 82 వ స్థాపన దినం సందర్భం లో అభినందనలను వ్యక్తం చేశారు. ‘‘సిఆర్ పిఎఫ్ 82వ స్థాపన దినం సందర్భం లో ఈ యొక్క అసాధారణమైన దళం @crpfindia ఉద్యోగులందరికి ఇవే అభినందనలు. మన దేశాన్ని సురక్షితం గా ఉంచడం లో సిఆర్ పిఎఫ్ అగ్రగణ్య గా ఉంది. ఈ బలగం యొక్క సాహసం మరియు ఈ బలగం యొక్క వృత్తినిపుణత సర్వత్రా ప్రశంసాయోగ్యాలు గా నిలుస్తున్నాయి. రాబోయే కాలాల్లో మరిన్ని కీర్తి శిఖరాల ను సిఆర్ పిఎఫ్ అధిరోహించుగాక’’ అని ఒక ట్వీట్ లో ప్రధాన మంత్రి పేర్కొన్నారు.
పండిత్ జవాహర్ లాల్ నెహ్రూ కు ఆయన జయంతి నాడు శ్రద్ధాంజలి ఘటించిన ప్రధానమంత్రి

భారతదేశాని కి పూర్వ ప్రధాని పండిత్ శ్రీ జవాహర్ లాల్ నెహ్రూ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘మన పూర్వ ప్రధాని పండిత్ శ్రీ జవాహర్ లాల్ నెహ్రూ గారి కి ఆయన జయంతి సందర్భం లో ఇదే శ్రద్ధాంజలి. మన దేశ ప్రజల కు ఆయన చేసిన సేవల ను సైతం మనం గుర్తుతెచ్చుకొందాం.’’ అని పేర్కొన్నారు.
రేపు ఆషాఢ పూర్ణిమ-ధమ్మ చక్ర దినోత్సవ కార్యక్రమంలో సందేశాన్ని పంచుకోనున్న – ప్రధానమంత్రి

ఆషాఢ పూర్ణిమ-ధమ్మ చక్ర దినోత్సవ కార్యక్రమంలో ప్రధానమంత్రి శ్రీ నరేంద్ర మోదీ, రేపు, 2021 జూలై, 24వ తేదీ ఉదయం 8 గంటల 30 నిముషాలకు, తమ సందేశాన్ని పంచుకోనున్నారు. ఈ మేరకు, సామాజిక మాధ్యమం ద్వారా ప్రధానమంత్రి ఒక ట్వీట్‌ చేస్తూ, "రేపు, జూలై 24వ తేదీ ఉదయం 8 గంటల 30 నిముషాలకు, ఆషాఢ పూర్ణిమ-ధమ్మ చక్ర దినోత్సవ కార్యక్రమంలో నా సందేశాన్ని పంచుకుంటాను." అని తెలియజేశారు.
‘‘భారతదేశానికి ఒక చరిత్రాత్మకమైనటువంటి రోజు’’

ఐఎన్ఎస్ విక్రాంత్ ను ప్రధాన మంత్రి నిన్నటి రోజు న సందర్శించినప్పుడు ఆయనలో కలిగినటువంటి గర్వం తాలూకు అనుభూతి ని గురించి ఆయన వెల్లడించారు. ప్రధాన మంత్రి శ్రీ నరేంద్ర మోదీ నిన్నటి రోజు న ఐఎన్ఎస్ విక్రాంత్ ను సందర్శించిన సమయం లో తనకు గర్వం గా అనిపించిందని పేర్కొన్నారు. ఆయన ఒక వీడియో ను కూడా శేర్ చేశారు. ప్రధాన మంత్రి ఒక ట్వీట్ లో – ‘‘భారతదేశానికో చరిత్రాత్మకమైనటువంటి దినం. నేను నిన్న ఐఎన్ఎస్ విక్రాంత్ ను సందర్శించినప్పుడు నాలో కలిగిన అతిశయ ప్రధానమైనటువంటి అనుభూతి ని వర్ణించడానికి మాటలు చాలవు.’’ అని పేర్కొన్నారు.
అంత‌ర్రాష్ట్ర మండ‌లి సమావేశం ముగింపులో ప్రధాన మంత్రి శ్రీ నరేంద్ర మోదీ ప్రసంగం

ప్ర‌ధాన మంత్రి శ్రీ న‌రేంద్ర మోదీ ఈ రోజు జ‌రిగిన అంత‌ర్రాష్ట్ర మండ‌లి స‌మావేశంలో పాల్గొని, అజెండాలోని వివిధ అంశాలపై ముఖ్య‌మంత్రులు, లెఫ్టెనెంట్ గ‌వ‌ర్న‌ర్లు సూచ‌న‌లు, అభిప్రాయాలు వ్య‌క్తం చేసినందుకు వారికి కృత‌జ్ఞ‌త‌లు తెలిపారు. పుంఛీ సంఘం సూచ‌న‌ల‌ పైన ప్ర‌ధాన మంత్రి మాట్లాడుతూ, ఈ రోజు స‌మావేశంలో తీసుకున్న ఆలోచ‌నాత్మ‌క నిర్ణ‌యాలు ఒక మంచి ప్రారంభానికి మార్గం వేశాయ‌న్నారు. ఈ అంశంపై చ‌ర్చ‌లు ముందు ముందు కొన‌సాగుతాయ‌ని, పుంఛీ క‌మిష‌న్ సూచ‌న‌ల‌పై ఏకాభిప్రాయం రాగానే వాటి అమ‌లు ప్ర‌క్రియ వెనువెంట‌నే ప్రారంభ‌మ‌వుతుంద‌ని ఆయ‌న అన్నారు. ఉత్త‌మ ప‌రిపాల‌న‌ను, పార‌ద‌ర్శ‌క‌త‌ను సాధించ‌డానికిగాను ‘ఆధార్’ ప్ర‌క్రియ‌ను ఉప‌యోగించుకోవాల‌నే అంశంపైన ఈ స‌మావేశంలో దాదాపుగా అంద‌రూ ఏకీభ‌వించడంపైన ప్ర‌ధాన మంత్రి సంతోషాన్ని వ్య‌క్తం చేశారు. ‘ఆధార్’ కార‌ణంగా కేంద్ర ప్ర‌భుత్వ ఖ‌జానాకు గ‌ణ‌నీయ‌మైన స్థాయిలో మేలు జ‌రిగింద‌ని ఆయ‌న వివ‌రించారు. ఎంత‌మేర‌కు మేలు జ‌రిగింద‌నేది తెలుసుకోవ‌డానికిగాను కేంద్ర ప్ర‌భుత్వ సీనియ‌ర్ అధికారులు వెంట‌నే రాష్ట్రాల‌ నుండి సంబంధిత స‌మాచారాన్ని సేక‌రించాల‌ని ప్ర‌ధాన మంత్రి ఆదేశించారు. దేశంలోని అన్ని తపాలా కార్యాలయాల‌ను పేమెంట్ బ్యాంకులుగా గుర్తించ‌డం జ‌రిగింద‌ని, దీని వ‌ల్ల ప్ర‌జ‌ల‌కు ఆయా ప‌థ‌కాల‌ ద్వారా నేరుగా ల‌బ్ధి చేకూర్చ‌డం సులువ‌వుతుందని ప్ర‌ధాన మంత్రి అన్నారు. ప్ర‌ధాన మంత్రి విద్యారంగాన్ని గురించి మాట్లాడుతూ కేవ‌లం విద్యారంగ విస్త‌ర‌ణ‌ స‌రిపోదని, నాణ్య‌మైన విద్య‌ను అందించ‌డంపైన దృష్టి పెట్టాల్సి ఉంద‌న్నారు. విద్యారంగంలో నాణ్య‌తా లోపాన్ని సాంకేతిక‌ విజ్ఞానం ద్వారా భర్తీ చేయవచ్చన్నారు. శాంతి భ‌ద్ర‌త‌ల గురించి మాట్లాడిన ప్ర‌ధాన మంత్రి ప్ర‌స్తుతం ప్ర‌పంచ‌ వ్యాప్తంగా సంభ‌విస్తున్న ప‌లు సంఘ‌ట‌న‌లను కేంద్ర- రాష్ట్ర ప్ర‌భుత్వాలు విస్మ‌రించ‌రాద‌ని స్పష్టం చేశారు. ఈ అంశంపై సంబంధిత వ్య‌క్తులు రాజ‌కీయాల‌ను పక్కన పెట్టి వ్య‌వ‌హ‌రించాల‌ని, జాతి భద్ర‌త‌కు అన్నింటి కన్నా ఎక్కువ ప్రాధాన్య‌మివ్వాల‌ని ఆయ‌న‌ కోరారు. గ‌తంలో మూడు రోజుల స‌మావేశం సంద‌ర్భంగా తాను రాష్ట్రాల పోలీస్ డైరెక్ట‌ర్స్ జ‌న‌రల్ తో సంభాషించిన విషయాన్ని ప్రధాన మంత్రి ప్రస్తావిస్తూ, ఆ స‌మావేశంలో జ‌రిగిన చ‌ర్చ‌ల త‌దుప‌రి ప‌రిణామాల‌ను ఆయా రాష్ట్రాల ముఖ్య‌మంత్రులు తెలుసుకోవాల‌ని సూచించారు. పోలీసు బ‌ల‌గాల నిర్వ‌హ‌ణ అంద‌రికీ తెలిసేలా, అందుబాటులోకి వ‌చ్చేలా చూడాల‌ని కోరారు. నేరాల‌ను నియంత్రించ‌డంలో సిసిటివి నెట్ వ‌ర్క్ ప్రాధాన్య‌ం గురించి ప్ర‌త్యేకంగా ప్ర‌స్తావించారు. ఈ విష‌యంలో ప్రైవేటు వ్య‌క్తులు ఏర్పాటు చేసుకున్న సిసిటీవీలు కూడా చాలా బాగా ఉప‌యోగ‌ప‌డ‌తాయ‌ని ఆయ‌న అన్నారు. అసాంఘిక శ‌క్తుల‌ను అణ‌చివేయ‌డానికి రాష్ట్రాల మ‌ధ్య‌ స‌హ‌కారం చాలా ముఖ్య‌మ‌ని ప్ర‌ధాన మంత్రి వివ‌రించారు. అన్ని రాష్ట్రాల ముఖ్య‌మంత్రులు, లెఫ్టెనెంట్ గ‌వ‌ర్న‌ర్లు ఇచ్చిన అన్ని సూచ‌న‌లను చాలా జాగ్ర‌త్త‌గా ప‌రిశీలించ‌డం జ‌రుగుతుంద‌ంటూ ప్రధాన మంత్రి తన ప్రసంగాన్ని ముగించారు.
సంయుక్త సంస్థ అయినటువంటి ఇండో-ర‌ష్య‌న్ రైఫల్స్ ప్రైవేట్ లిమిటెడ్ ను అమేఠీ లో దేశ ప్ర‌జ‌ల కు అంకితం చేసిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఉత్త‌ర్ ప్ర‌దేశ్ లోని అమేఠీ లో గ‌ల కహుర్ ను నేడు సంద‌ర్శించారు. కలాశ్నికోవ్ ఎసాల్ట్ రైఫిల్ ఉత్ప‌త్తి కోసం ఉద్దేశించిన సంయుక్త సంస్థ ఇండో-ర‌ష్య‌న్ రైఫల్స్ ప్రైవేటు లిమిటెడ్ ను దేశ ప్ర‌జ‌ల కు ఆయ‌న అంకితం చేశారు. అమేఠీ లో వివిధ అభివృద్ధి ప‌థ‌కాల ను ఆయ‌న దేశ ప్ర‌జ‌ల కు అంకితం చేశారు; కొన్ని అభివృద్ధి ప‌థ‌కాల కు శంకుస్థాప‌న కూడా చేశారు. ఈ సంద‌ర్శం గా ర‌ష్య‌న్ ఫెడ‌రేశ‌న్ అధ్య‌క్షులు మాన్య శ్రీ వ్లాదిమీర్ పుతిన్ పంపిన ఒక ప్ర‌త్యేక సందేశాన్ని ర‌క్ష‌ణ శాఖ మంత్రి శ్రీ‌మ‌తి నిర్మ‌ల సీతార‌మ‌ణ్‌ చ‌దివి వినిపించారు. ‘‘ప్రపంచ ప్ర‌ఖ్యాత కలాశ్నికోవ్ ఎసాల్ట్ రైఫల్స్ కు చెందిన అత్యంత నవీనమైన 200 సిరీజ్ ను ఈ సంయుక్త సంస్థ త‌యారు చేస్తుంది. కాల క్ర‌మం లో ఈ రైఫల్స్ పూర్తి స్థాయి లో స్థానికం గానే తయారయ్యే దశ కు ఈ సంస్థ చేరుకొంటుంది. ఆ విధం గా, చిన్న ఆయుధాల కేట‌గిరీ లో దేశ భ‌ద్ర‌త సంస్థ ల‌ యొక్క అవ‌స‌రాల ను పరిపూర్ణంగా నెర‌వేర్చే అవ‌కాశం భార‌తీయ ర‌క్ష‌ణ- పారిశ్రామిక రంగాని కి దక్కనుంద‌’’ని ఆ సందేశం లో పేర్కొన్నారు. జ‌న స‌మూహాన్ని ఉద్దేశించి ప్ర‌ధాన మంత్రి ప్ర‌సంగిస్తూ, ఈ భాగ‌స్వామ్యానికి గాను అధ్య‌క్షులు మాన్య శ్రీ పుతిన్ కు ధ‌న్య‌వాదాలు తెలిపారు. అమేఠీ లోని ఈ స‌దుపాయం లో ల‌క్ష‌లాది రైఫళ్ళ ను త‌యారు చేయ‌డం జ‌రుగుతుంద‌ని, త‌ద్వారా మ‌న భ‌ద్ర‌త ద‌ళాల కు శ‌క్తి ల‌భిస్తుంద‌న్నారు. ఈ ప‌రిణామం చోటు చేసుకోవ‌డం లో ఎంతో జాప్యం జ‌రిగింద‌ని కూడా ఆయ‌న చెప్పారు. మ‌న సైనికుల కోసం ఆధునిక రైఫళ్ళ ఉత్ప‌త్తి లో చోటుచేసుకొన్న ఈ జాప్యం నిజాని కి జ‌వానుల కు అన్యాయం చేసినట్లే అని ఆయ‌న అన్నారు. 2009వ సంవ‌త్స‌రం లో బులిట్ ప్రూఫ్ జాకెట్ ల ఆవ‌శ్య‌క‌త ను గుర్తించిన‌ప్ప‌టికీ, అటువంటి జాకెట్ లను 2014వ సంవ‌త్స‌రం వ‌ర‌కు కొనుగోలు చేయ‌లేద‌ని ఆయ‌న గుర్తు కు తెచ్చారు. ఈ అవ‌స‌రాన్ని కేంద్ర ప్ర‌భుత్వం ప్ర‌స్తుతం నెర‌వేర్చింద‌ని ఆయ‌న తెలిపారు. ఇంత‌కు ముందు ఇత‌ర అస్త్రాల కొనుగోలు లో సైతం ఈ త‌ర‌హా జాప్యాలు జ‌రుగుతూ వ‌చ్చాయని ఆయ‌న చెప్పారు. ఈ సంద‌ర్భం గా ర‌ఫేల్ యుద్ధ విమానాల ను గురించి కూడా ఆయ‌న ప్ర‌స్తావించారు. ఇవి కేంద్ర ప్ర‌భుత్వం యొక్క కృషి ఫ‌లితం గా కొద్ది నెల‌ల్లో వైమానిక ద‌ళం లో చేర‌డం మొద‌ల‌వుతుంద‌ని కూడా ఆయ‌న వెల్ల‌డించారు. అమేఠీ లో ఇత‌ర అభివృద్ధి ప‌థ‌కాల ను గురించి కూడా ఆయ‌న ప్ర‌స్తావించారు. వీటి కార్య‌క‌లాపాలు ఆరంభం కావ‌డం లో వివిధ అంత‌రాయాలు ఎదుర‌వుతూ ఉండ‌టాన్ని గురించి ఆయ‌న వివ‌రించారు. ఆ అవ‌రోధాల ను తొల‌గించ‌డం జ‌రుగుతోంద‌ని, త‌త్ఫ‌లితం గా ఆ ప‌థ‌కాలు ఆరంభానికి నోచుకొని ప్ర‌జ‌ల కు ఉపాధి ని స‌మ‌కూర్చే అవ‌కాశం ఉంద‌ని ఆయ‌న చెప్పారు. ప్ర‌ధాన మంత్రి ఆవాస్ యోజ‌న, ఉజ్జ్వ‌ల యోజ‌న‌, సౌభాగ్య యోజ‌న‌, ఇంకా టాయిలెట్ ల నిర్మాణం వంటి ప‌థ‌కాలు అమేఠీ లో అమ‌ల‌వుతున్నాయ‌ని, ఈ ప‌థ‌కాలు ప్ర‌జ‌ల కు జీవించడం లో సౌల‌భ్యాన్ని ప్ర‌సాదిస్తున్నాయ‌ని ఆయ‌న అన్నారు. పేద‌ల కు కేంద్ర ప్ర‌భుత్వం సాధికారిత ను క‌ల్పిస్తోంద‌ని, వారు పేద‌రికం బారి నుండి బ‌య‌ట ప‌డేందుకు తోడ్పడుతోంద‌ని ప్ర‌ధాన మంత్రి అన్నారు. ఇదే విధం గా రైతు ల‌కు సాధికారిత ను క‌ల్పించ‌డం జ‌రుగుతోంద‌ని ఆయ‌న చెప్పారు. ఈ సంద‌ర్భం గా ‘ప్ర‌ధాన మంత్రి కిసాన్ స‌మ్మాన్ నిధి’ని గురించి ఆయ‌న ప్ర‌స్తావించారు. ఈ ప‌థ‌కం రాబోయే ప‌ది సంవ‌త్స‌రాల కాలం లో 7.5 ల‌క్ష‌ల కోట్ల రూపాయ‌లు రైతుల కు చేరేందుకు పూచీ ప‌డనుంద‌ని ఆయ‌న అన్నారు.
హ్యూస్టన్ లో క‌శ్మీరీ పండితుల తో సంభాషించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ టెక్సాస్ లోని హ్యూస్టన్ లో క‌శ్మీరీ పండితుల ప్ర‌తినిధివర్గం తో నేడు స‌మావేశ‌మ‌య్యారు. సంభాష‌ణ క్ర‌మం లో, స‌ముదాయాని కి చెందిన స‌భ్యులు భార‌తదేశం పురోగ‌మించడం కోసం మరియు భార‌త‌దేశం లో ప్ర‌తి ఒక్క‌రి కి సాధికారిత కల్పన కోసం ప్ర‌ధాన మంత్రి తీసుకొన్నటువంటి నిర్ణయాల కు గట్టి మ‌ద్ధ‌తు ను వ్య‌క్తం చేశారు. స‌మావేశం అనంత‌రం ప్ర‌ధాన మంత్రి , “హ్యూస్ట‌న్ లో క‌శ్మీరీ పండితుల తో నేను భేటీ అయ్యి, వారి తో ప్రత్యేకం గా సంభాషించాను’’ అని ట్విటర్ ద్వారా వెల్లడించారు.
రాజ‌యోగిని దాదీ హృద‌య్ మోహినీ జీ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

రాజ‌యోగిని దాదీ హృద‌య్ మోహినీ జీ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘మాన‌వ‌ జాతి ఇక్క‌ట్టులను తొల‌గించ‌డానికి, సామాజిక సాధికారిత ను పెంచడానికి లెక్కలేనన్ని ప్ర‌య‌త్నాల‌ను చేసినందుకు గాను రాజ‌యోగిని దాదీ హృద‌య్ మోహినీ జీ ని స్మ‌రించుకోవ‌డం జ‌రుగుతుంది. బ్ర‌హ్మ ‌కుమారీ ల ప‌రివారం తాలూకు స‌కారాత్మ‌క‌మైన సందేశాన్ని ప్ర‌పంచం అంత‌టా వ్యాప్తి చేయ‌డం లో ఆవిడ ఒక ప్ర‌ముఖ పాత్ర‌ ను పోషించారు. ఆమె క‌న్నుమూత తో క‌ల‌త చెందాను. ఓమ్ శాంతి’’ అని ఒక ట్వీట్ లో ప్ర‌ధాన మంత్రి పేర్కొన్నారు.
విదేశాల్లో కంపెనీలు పెట్టాలనుకుంటున్న భారత కంపెనీలు వ్యూహాత్మకంగా మౌలిక వసతులు అభివృద్ధి చేసేందుకు.. వారికి ఆర్థికంగా వెసులుబాటు కలిపించే పథకాలకు ప్రతిపాదన

విదేశాల్లో కంపెనీలు పెట్టాలనుకునే భారతీయ కంపెనీలు అక్కడ అభివృద్ధి చెందేందుకు కావాల్సిన వ్యూహాత్మక మౌలిక వసతు రూపకల్పనకోసం ఎగ్జిమ్ బ్యాంకు ద్వారా వారికి ఆర్థికంగా వెసులుబాటు కలిపించేందుకు.. ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ ఆమోద ముద్ర వేసింది. దీని ద్వారా విదేశాల్లో భారత కంపెనీలు పెద్ద పెద్ద ప్రాజెక్టులు నిర్మించేందుకు అవకాశం ఉంటుంది. ఈ పథకంలో భాగంగా ఇస్తున్న ఆర్థిక సహాయానికి విదేశీ ప్రభుత్వం గ్యారంటీ ఇవ్వాలి. ఆర్థిక వ్యవహారాల కార్యదర్శి అధ్యక్షతన ఏర్పడే కమిటీ.. ఒక్కో ప్రాజెక్టును పూర్తిగా విశ్లేషించి. సదరు ప్రాజెక్టు ప్రాధాన్యత, ప్రాజెక్టుకు చేయాల్సిన ఆర్థిక సాయాన్ని నిర్ణయిస్తుంది. ఈ కమిటీలో ఖర్చుల శాఖ, ఆర్థిక వ్యవహారాలు, విదేశీ వ్యవహారాల శాఖ, పారిశ్రామిక వ్యవహారాల శాఖ, వాణిజ్య శాఖ, హోం శాఖల అధికారులు ఉంటారు. జాతీయ ఉప భద్రతా సలహాదారు కూడా ఈ కమిటీలో సభ్యుడిగా ఉంటారు. ఈ పథకం మొదటి రెండేళ్ల అమలులో వ్యవహరించాల్సిన, నిర్ణయాలు తీసుకోవాల్సిన విషయంలో ఈ కమిటీవే సర్వాధికారాలు. ఆ ప్రాజెక్టులను ఆర్థికంగా ఆదుకునే విషయాలను కూడా కమిటీయే పర్యవేక్షిస్తుంది. ఎగ్జిమ్ బ్యాంకుతోపాటు పబ్లిక్ సెక్టారు బ్యాంకులనుంచి కూడా ఆర్థిక సాయం చేసే విషయాలను కూడా ఈ కమిటీ పరిశీలిస్తుంది. వచ్చిన బిడ్లలో ప్రాజెక్టు ఆధారంగా.. దానికి అవసరమైన నిధుల్లో 75శాతం భారతదేశం నుంచి అందేలా కమిటీ చర్యలు తీసుకుంటుంది. దీని ద్వారా వచ్చే ఫలితాల ఆధారంగా రెండేళ్ల తర్వాత ఈ పథకాన్ని సమీక్షిస్తారు. పూర్వ రంగం: అత్యుత్తమమైన మౌలిక వసతులుండి.. భారీ ప్రాజెక్టులను నిర్మించే సామర్థ్యం ఉన్న కంపెనీలు భారతదేశంలో చాలానే ఉన్నాయి. విదేశాలతోపోలిస్తే మన దేశంలో కాంట్రాక్టు కాస్ట్ ఎక్కువగా ఉండటం వల్ల ఆ కంపెనీలు విదేశాల్లో పెట్టుబడులకు ఆసక్తి చూపటం లేదు. విదేశాల్లో వ్యూహాత్మక పెట్టుబడులకోసం ఆసక్తి ఉన్నా పరిస్థితుల కారణంగా ముందడుగు వేయలేని భారతీయ కంపెనీలకు సాయం చేయాలని కేంద్ర భావించింది.
పార్లమెంట్పై 2001వ సంవత్సరం లో జరిగిన దాడి లో అమరులైన వారికిశ్రద్ధాంజలి ఘటించిన ప్రధాన మంత్రి

పార్లమెంట్ పై 2001వ సంవత్సరం లో దాడి జరిగిన సందర్భం లో తమ కర్తవ్యాన్ని నిర్వర్తిస్తూ ప్రాణ సమర్పణం చేసిన భద్రత సిబ్బంది అందరికి ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ని అర్పించారు. ప్రధాన మంత్రి ఒక ట్వీట్ లో – ‘‘పార్లమెంట్ పై 2001వ సంవత్సరం లో దాడి జరిగిన సందర్భం లో తమ కర్తవ్యాన్ని నిర్వర్తిస్తూ ప్రాణ సమర్పణం చేసిన భద్రత సిబ్బంది అందరికి నేను నా యొక్క శ్రద్ధాంజలి ని సమర్పిస్తున్నాను. దేశ ప్రజల కు వారు చేసిన సేవ మరియు సర్వోన్నత బలిదానం దేశం లో ప్రతి ఒక్కరికి ఎల్లప్పటికి ప్రేరణ ను అందిస్తూనే ఉంటుంది.’’ అని పేర్కొన్నారు.